Diari Oficial de la Generalitat Valenciana


Sumari del DOGV 3638, del 02-12-1999 (1999/9741)

ACORD de 31 de maig de 1999, de la Comissió Territorial d'Urbanisme d'Alacant, que fa referència a la modificació puntual número 1 del Pla General d'Ordenació Urbana de Petrer.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9741


Data del document
:   31-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Petrer
    * pla d'urbanisme

ACORD de 31 de maig de 1999, de la Comissió Territorial d'Urbanisme d'Alacant, que fa referència a la modificació puntual número 1 del Pla General d'Ordenació Urbana de Petrer. [1999/M9741]
  
Vist l'expedient abans esmentat i de conformitat amb els següents
  
Antecedents de fet
  
Primer
  
L'ajuntament, en la sessió plenària celebrada el dia 25 de febrer de 1999, va acordar-ne l'aprovació provisional, després de complir els tràmits d'exposició pública, mitjançant els anuncis apareguts en el Diari Oficial de la Generalitat Valenciana de 19 de gener de 1999 i en un dels diaris de major difusió provincial el 7 de gener de 1999. No s'hi van presentar al·legacions.
  
Segon
  
La documentació està integrada per memòria i plànols.
  
Tercer
  
1. El present expedient té per objecte el canvi de qualificació d'una parcel·la amb ús dotacional, equipament educatiu i assistencial, de 12.874 m² de superfície, de propietat municipal, classificada com a sòl urbà (UBE 2 Salinetas, pels usos següents:
  
A) Parcel·la d'ús industrial amb una superfície de 8.008 m² de forma triangular amb una edificabilitat màxima de 4.000 m². L'edificació en aquesta parcel·la tindrà una reculada mínima a la zona verda i dotacional adjacent de 10 m.
  
B) Parcel·la d'ús equipament, serveis administratius, amb una superfície de 4.866 m².
  
C) A més, s'estableixen com a mesures compensatòries necessàries segons l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU), un canvi de qualificació en una parcel·la en sòl urbanitzable sense ordenació detallada clau UZO número 1, Els Plàtans, amb 8.470 m², d'ús global residencial a ús dotacional, equipament educatiu i assistencial.
  
2. La modificació es justifica en la petició de l'empresa Poypas, SL, a instància de la qual l'ajuntament inicia el present expedient, en què demana la necessària adquisició d'una part de la propietat municipal per a l'ampliació de les seues instal·lacions. Es considera oportuna aquesta modificació a fi d'ajudar indústries alternatives al manteniment i creació de llocs de treball, per a evitar perjudicis econòmics, socials i laborals derivats del tancament i trasllat d'una indústria existent a una altra ubicació o municipi, a la no idoneïtat de l'ús dotacional (equipament educatiu i assistencial) en l'actual ubicació del sòl industrial i al manteniment d'ús dotacional, serveis administratius, en aquesta zona, adjacent a zona verda.
  
Quart
  
Consten en l'expedient els següents informes sectorials
  
- Informe favorable de la Conselleria de Sanitat, de 16 de febrer de 1999
  
- Informe favorable de la Conselleria de Cultura, Educació i Ciència, de 20 de maig de 1999.
  
Consideracions tecnicojurídiques
  
Primera
  
La tramitació efectuada fins ara per l'ajuntament es considera, en línies generals, correcta, d'acord amb el que estableixen els articles 38 i 55 de la LRAU.
  
Segona
  
La documentació està completa, a l'efecte del compliment del que estableix l'article 27 de la LRAU. No obstant això, s'haurà d'incloure un document de refosa que mostre les noves determinacions, a fi de reemplaçar l'antiga documentació, segons el que disposa l'article 28 de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
No obstant això, es fan les següents observacions:
  
1. Cal indicar que les mesures compensatòries hauria sigut aconsellable que es materialitzaren en l'àmbit del mateix sector on es planteja la modificació.
  
2. La inclusió de la zona dotacional de 8.470 m² en el sector UZO 1, al costat del Col·legi Públic Reina Sofía, comportarà l'augment de l'edificabilitat neta del sector, així com de l'aprofitament tipus d'aquest, ja que no varien la resta de condicions en la fitxa de planejament del sector. S'haurà de garantir que es pot materialitzar l'edificabilitat vigent en aquest sector amb la modificació proposada.
  
3. D'altra banda, i amb independència de la modificació en estudi, s'observa com el Pla General d'Ordenació Urbana inclou en l'àmbit d'aquest sector dues zones dotacionals amb caràcter estructural, una d'aquestes, el CP Reina Sofía, ja existent segons es desprén de la documentació aportada. Els serveis tècnics municipals hauran d'aclarir la gestió d'aquest sector, una vegada aquesta dotació ha sigut obtinguda, així com les dades de la fitxa de planejament, tenint en compte que aquesta superfície, juntament amb l'ampliació plantejada en la present modificació no pot ser computada a l'efecte d'edificabilitat ni d'estàndards de compliment pel planejament parcial que el desenvolupa.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 1 del Pla General d'Ordenació Urbana de Petrer, encara que en supedita la publicació i, en conseqüència, l'eficàcia, fins que s'esmenen les observacions assenyalades en la consideració tecnicojurídica tercera.
  
Amb data 29 de setembre de 1999, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme, en la sessió de 31 de maig de 1999, pel qual es va aprovar definitivament l'expedient de referència, però se'n supeditava la publicació al compliment de certes condicions, així com la documentació presentada per l'ajuntament el 30 de juny 1999 que compleix tots els punts de l'esmentat acord de la comissió, resolc:
  
Ordenar la publicació immediata de l'esmentat acord d'aprovació definitiva en el Diari Oficial de la Generalitat Valenciana, perquè entre en vigor, d'acord amb el que estableix l'article 59, apartats 2 i 4, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Amb la publicació de la aprovació definitiva no és necessària la seua notificació individualitzada.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
La qual cosa li comuniquem per al seu coneixement i als efectes oportuns.